Mitsubishi Colt

Mitsubishi Colt var en personbil bygget af den japanske bilfabrikant Mitsubishi Motors siden 1963.


Mitsubishi Colt 1000/1100/1200 

Mitsubishis første større familiebil blev introduceret i sommeren 1963. Det var en konventionel bil med frontmotor og baghjulstræk. Den firecylindrede stødstangsmotor på en liter gav modelnavnet Colt 1000. Bilen fandtes som firedørs sedan og som en enkel tredørs stationcar, som mest blev benyttet som varevogn.

I efteråret 1966 kom efterfølgeren Colt 1100 med større motor og modificeret front og bagende.

I foråret 1968 blev bilen igen opdateret som Colt 1200 med større motor og ny front med rektangulære forlygter. Sedanen fik nu det større karrosseri fra Colt 1500, mens den tredørs stationcar beholdt den kortere akselafstand. Nye varianter var en todørs sedan og en femdørs stationcar, bygget på det længere chassis.

Versioner

Mitsubishi Colt 800/1000F/1100F 

I efteråret 1965 blev Colt-serien udvidet med den mindre Colt 800 med kortere todørs combi coupé-karrosseri, som også fandtes som stationcar. Bilen havde en trecylindret totaktsmotor, og var den sidste nye japanske familiebil introduceret med den type motor. Colt 800 blev bygget frem til 1968.

I efteråret 1966 tilkom Colt 1100F med den mere moderne firetaktsmotor fra søstermodellen. Et år senere kom den også som hatchback. I 1968 blev den afløst af Colt 1100F med større motor. Bilen fandtes nu også som firedørs combi coupé. Desuden tilkom en stærkere Super Sport-model med dobbelt karburator. Produktionen af denne oprindelige, baghjulstrukne Colt-serie blev indstillet i foråret 1971.

Versioner

Mitsubishi Colt 1500 

Samtidig med Colt 800 kom også en tredje variant i Colt-serien, Colt 1500. Foruden en ny motor havde bilen også et større karrosseri med længere akselafstand, hvilket gav bedre bagageplads. Stationcarmodellen byggede dog på samme akselafstand som 1000-modellen. Colt 1500 adskilte sig også fra de mindre modeller gennem egen front med fire forlygter.

I foråret 1968 blev bilen opdateret ligesom Colt 1200. Også her tilkom en todørs sedan og femdørs stationcar.

Versioner

Mitsubishi Colt A150 

I 1978 introducerede Mitsubishi en moderne minibil med forhjulstræk og tværliggende motor. På hjemmemarkedet hed modellen Mitsubishi Mirage, men på de fleste eksportmarkeder fik den navnet Colt. Bilen er mest kendt for at have to gearstænger. Foruden den ordinære firetrins gearkasse fandtes en ekstra gearkasse med højt og lavt gear som gav et overgear på hvert gear, alt sammen for at mindske brændstofforbruget.

Den oprindelige tredørsmodel blev suppleret med en femdørs hatchback med længere akselafstand for større kabineplads og en sedan kaldet Lancer F. Mitsubishi var tidligt ude med at tilbyde turbomotorer, og fra 1982 fandtes det også til Colt.

Versioner

Mitsubishi Colt C10 

Den tredje generation af Colt fandtes igen kun som hatchback, mens sedan- og stationcarudgaverne blev solgt under navnet Lancer. Det var den første bilmodel bygget af det malaysiske Proton.

Versioner

Mitsubishi Colt C50 

Fra og med fjerde generation blev navnet Colt kun brugt på tredørsmodellen, mens øvrige versioner blev benævnt Lancer.

Versioner

Mitsubishi Colt CAO 

Med femte generation tilkom en coupé kaldet Mitsubishi Asti. Topmodellen i Japan, kaldet Mirage Cyborg, havde en turbomotor på 175 hk og firehjulstræk.

Versioner

Mitsubishi Colt CJO 

Mitsubishis økonomiske problem i slutningen af 1990'erne gjorde, at sjette generation af Colt havde svært ved at matche konkurrenternes mere moderne modeller. Udbuddet af motorer i Europa var også sparsomt.

Versioner

Mitsubishi Colt Z30 

Med den syvende generation af Colt fik Mitsubishi igen en moderne minibil på programmet. Bilen hed nu Mitsubishi Colt på alle markeder. Til det europæiske marked blev bilen bygget af det hollandske NedCar sammen med søstermodellen Smart Forfour, som bygger på samme platform. Gennem samarbejdet med DaimlerChrysler fik Mitsubishi også adgang til moderne dieselmotorer.

Udover den almindelige hatchback fandtes også cabrioleten Colt CZC med fældbart ståltag og stationcaren Colt Plus med større bagagerum.

¹ Kun for Schweiz

Eksterne henvisninger 

 Officielt websted 

Colt
Minibiler
Forhjulstrukne biler
Biler introduceret i 1963
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Årets Bil i Danmark